UPDATE 14:05 ISU Bucureşti: Incendiul de la azilul de bătrâni a fost lichidat

Incendiul izbucnit sâmbătă dimineaţă la un cămin de bătrâni din Sectorul 3 al Capitalei a fost lichidat, la faţa locului rămânând trei autospeciale de stingere, pentru a supraveghea zona, conform Inspectoratului pentru Situaţii de Urgenţă (ISU) Bucureşti-Ilfov.



Incendiul a fost stins după aproximativ şapte ore de la anunţul prin 112, prin care se anunţa deflagraţia.

UPDATE 11:38 Clădirea în care funcţiona azilul de bătrâni care a luat foc sâmbătă nu avea aviz ISU

Clădirea în care funcţiona azilul de bătrâni, unde erau cazate persoane cu probleme locomotorii, şi care a ars, sâmbătă dimineaţă, nu are avize şi autorizaţii de securitate la incendiu, conform Inspectoratului pentru Situaţii de Urgenţă (ISU) Bucureşti-Ilfov.

„În anul 2002, la solicitarea beneficiarului, ISU a emis un răspuns prin care se menţiona faptul că imobilul nu se supune avizării/autorizării având în vedere destinaţia clădirii(clădire de locuit)”, conform sursei citate.

Ulterior, în anul 2009, la solicitarea beneficiarului, ISU a emis un aviz de securitate la incendiu. De această dată destinaţia clădirii urmă să fie de pensiune tip hostel.

„După finalizarea construcţiei, înainte de punerea în funcţiune a clădirii, beneficiarul trebuia să întreprindă demersuri pentru obţinerea autorizaţiei de securitate la incendiu. Având în vedere destinaţia actuală a clădirii, cămin de bătrâni, beneficiarul construcţiei trebuia să solicite şi să obţină autorizaţia de securitate la incendiu. Pe cale de consecinţă, clădirea cămin de bătrâni nu deţine autorizaţie de securitate la incendiu”, precizează ISU.

În urma incendiului de sâmbătă dimineaţa, a fost deschis un dosar penal.

„În această dimineaţă, la ora 06.09 prin sistem 112 a fost sesizat un incendiu declanşat pe raza sectorului 3, la un centru de cazare pentru persoane vârstnice. La faţa locului s-au deplasat alături de forţele ISU şi poliţişti ai Direcţiei Generale de Poliţie a Municipiului Bucureşti, care au intreprins măsurile din competenţă: eliberarea căilor de acces, fluidizarea traficului, identificarea de martori şi sprijin la evacuarea victimelor”, conform Poliţiei Capitalei.

Pentru a fi stabilite cauzele şi condiţiile în care s-a produs incendiul, după lichidarea acestuia, se va efectua cercetarea la faţa locului sub coordonarea directă a Parchetului de pe lângă Tribunalul Bucureşti, care a preluat cercetările împreună cu Serviciul Omoruri din Poliţia Capitalei.

„La acest moment, la sediul Direcţiei Generale de Poliţie a Municipiului Bucureşti sunt audiate mai multe persoane care au legătură cu organizarea şi funcţionarea acestui centru”, precizează Poliţia Capitalei.

Un incendiu puternic a izbucnit, sâmbătă dimineaţa, la un cămin de bătrâni din zona Mihai Bravu. Pompierii au activat Planul Roşu de intervenţie.

O persoană a murit şi alte 19 au fost transportate la spitale din Bucureşti şi Ilfov, pentru a primi îngrijiri medicale, starea lor fiind stabilă.

La ora transmiterii acestei ştiri, pompierii acţionează pentru stingerea incendiului extins la mansarda unei vile, dar şi la un service auto, învecinate căminului de bătrâni, intervenţia fiind dificilă, din cauza degajărilor mari de fum şi flăcări violente.

„În acest moment se acţionează pentru stingerea incendiului la mansarda unei clădiri învecinate căminului de bătrâni. Totodată, pompierii acţionează şi pentru stingerea incendiului de la service-ul situat în spatele căminului de bătrâni (ard cauciucuri depozitate în containere). Intervenţia este dificilă, temperatura degajată este foarte mare, degajări foarte mari de fum, flăcări violente”, potrivit Inspectoratului pentru Situaţii de Urgenţă Bucureşti-Ilfov.

Un pompier a avut nevoie de îngrijiri medicale, după ce a fost accidentat în zona capului, în timp ce acţiona pentru stingerea incediului de la azilul de bătrâni, acesta fiind transportat la Spitalul „Bagdasar Arseni”, din Capiatală.

Pompierul a fost dus la spital, în stare stabilă.

Între timp, toţi bătrânii care au fost victime ale incediului a fost duşi la spitalele din Capitală şi din Ilfov, starea lor fiind stabilă.

„La Bagdasar au fost aduse trei persoane. Nu sunt intoxicaţi. Au suferit de inhalare de fum, dar sunt stabili, sunt bolnavi neurolohici, erau imobilizaţi la pat. Acum 10 minute a ajuns un pompier căruia i-a căzut ceva în cap”, a spus purtătorul de cuvânt al Spitalului „Bagdasar Arseni”, Florian Bica.

La Spitalul „Sfântul Ioan” au fost duşi doi bătrâni.

„Sunt stabili, în afara oricărui pericol, sunt în siguranţă, acum sunt la UPU pentru scurte investigaţii”, a declarat, pentru MEDIAFAX, purtătorul de cuvânt al spitalului, Gheorghiţa Aron.

La Spitalul „Universitar” a fost dus un singur pacient.

„La UPU a fost adus un singur pacient, o femeie în jur de 80 ani, în stare bună”, a spus, pentru MEDIAFAX, purtătorul de cuvând al Spitalului Univseristar, Leonard Grecescu.

Alte şapte victime au fost transportate la Spitalul „Sfântul Pantelimon”, din Capitală.

„Toţi rămân internaţi, după ce au fost expuşi la monoxid. Un pacient va fi dus la terapie, pentru că are funingime. El este conştient. O altă persoană a fost dusă la Secţia de ortopedie, pentru că are luxaţie. Restul sunt la Medicală”, a declarat, pentru MEDIAFAX, purtătorul de cuvânt al spitalului, Fiorela Miţoiu.

Contactaţi telefonic, reprezentanţii căminului de bătrâni „Sole”, acolo unde are loc incendiul, au declarat, pentru MEDIAFAX, că nu îşi pot da seama de unde a pornit focul, precizând că nu pot evalua, momentan, pagubele produse de deflagraţie.

UPDATE 09:24 Pompierii acţionează pentru stingerea incendiului extins de la azil: Intervenţia este dificilă

Pompierii acţionează pentru stingerea incendiului extins la mansarda unei vile, dar şi la un service auto, învecinate căminului de bătrâni, intervenţia fiind dificilă, din cauza degajărilor mari de fum şi flăcări violente, potrivit Inspectoratului pentru Situaţii de Urgenţă (ISU) Bucureşti-Ilfov.



„În acest moment se acţionează pentru stingerea incendiului la mansarda unei clădiri învecinate căminului de bătrâni. Totodată, pompierii acţionează şi pentru stingerea incendiului de la service-ul situat în spatele căminului de bătrâni (ard cauciucuri depozitate în containere). Intervenţia este dificilă, temperatura degajată este foarte mare, degajări foarte mari de fum, flăcări violente”, precizează sursa citată.

Un pompier a avut nevoie de îngrijiri medicale, după ce a fost accidentat în zona capului, în timp ce acţiona pentru stingerea incediului de la azilul de bătrâni, acesta fiind transportat la Spitalul „Bagdasar Arseni”, din Capiatală.

Pompierul a fost dus la spital, în stare stabilă.

Între timp, toţi bătrânii care au fost victime ale incediului a fost duşi la spitalele din Capitală şi din Ilfov, starea lor fiind stabilă.

„La Bagdasar au fost aduse trei persoane. Nu sunt intoxicaţi. Au suferit de inhalare de fum, dar sunt stabili, sunt bolnavi neurolohici, erau imobilizaţi la pat. Acum 10 minute a ajuns un pompier căruia i-a căzut ceva în cap”, a spus purtătorul de cuvânt al Spitalului „Bagdasar Arseni”, Florian Bica.

La Spitalul „Sfântul Ioan” au fost duşi doi bătrâni.

„Sunt stabili, în afara oricărui pericol, sunt în siguranţă, acum sunt la UPU pentru scurte investigaţii”, a declarat, pentru MEDIAFAX, purtătorul de cuvânt al spitalului, Gheorghiţa Aron.

La „Universitar” a fost dus un singur pacient.

„La UPU a fost adus un singur pacient, o femeie în jur de 80 ani, în stare bună”, a spus, pentru MEDIAFAX, purtătorul de cuvând al Spitalului Univseristar, Leonard Grecescu.

Alte şapte victime au fost transportate la Spitalul „Sfântul Pantelimon”, din Capitală.

„Toţi rămân internaţi, după ce au fost expuşi la monoxid. Un pacient va fi dus la terapie, pentru că are funingime. El este conştient. O altă persoană a fost dusă la Secţia de ortopedie, pentru că are luxaţie. Restul sunt la Medicală”, a declarat, pentru MEDIAFAX, purtătorul de cuvânt al spitalului, Fiorela Miţoiu.

UPDATE 08:25 Un pompier, dus la spital după ce a fost accidentat în incendiul de la azilul de bătrâni

Un pompier a avut nevoie de îngrijiri medicale, după ce i-a căzut ceva în cap, în timp ce acţiona pentru stingerea incediului de la azilul de bătrâni, acesta fiind transportat la Spitalul „Bagdasar Arseni”, din Capitală.



Pompierul a fost dus la spital, în stare stabilă.

Între timp,toţi bătrânii care au fost victime ale incediului a fost duşi la spitalele din Capitală şi din Ilfov, starea lor fiind stabilă.

„La Bagdasar au fost aduse trei persoane. Nu sunt intoxicaţi. Au suferit de inhalare de fum, dar sunt stabili, sunt bolnavi neurolohici, erau imobilizaţi la pat. Acum 10 minute a ajuns un pompier căruia i-a căzut ceva în cap”, a spus purtătorul de cuvânt al Spitalului „Bagdasar Arseni”, Florian Bica.

La Spitalul „Sfântul Ioan” au fost duşi doi bătrâni.

„Sunt stabili, în afara oricărui pericol, sunt în siguranţă, acum sunt la UPU pentru scurte investigaţii”, a declarat, pentru MEDIAFAX, purtătorul de cuvânt al spitalului, Gheorghiţa Aron.

La „Universitar” a fost dus un singur pacient.

„La UPU a fost adus un singur pacient, o femeie în jur de 80 ani, în stare bună”, a spus, pentru MEDIAFAX, purtătorul de cuvând al Spitalului Univseristar, Leonard Grecescu.

UPDATE 07:46 O persoană a murit, sâmbătă dimineaţa, în urma incendiului de la azilul de bătrâni, din Strada Păcală din Capitală, iar alte 19 au avut nevoie de îngrijiri medicale, a declarat şeful Departamentului pentru Situaţii de Urgenţă (DSU), Raed Arafat.

Pompierii au acţionat Planul Roşu de intervenţie, în urma izbucnirii acestui incendiu.

„Rezultatele, până acum, sunt 20 de persoane care erau în azilul de bătrâni, 19 au fost salvate de echipele pompierilor la spitale. O persoană este, din păcate, declarată decedată. Asta este concluzia la acest moment. Situaţia este în dinamică”, a spus Arafat.

Persoana care şi-a pierdut viaţa a fost prinsă în interiorul căminului de bătrâni.

„Au fost 19 persoane evacuate, care au fost duse la spitalele Floreasca, Pantelimon, Sfântul Ioan şi Judeţean ilfov. Sunt persoane expuse la fum, un singură rănită, care a căzut pe scări şi are o luxaţie. În momentul de faţa, nu mai sunt victime. Am acţionat conform Planului Roşu. Majoritatea erau victime imobilizate la pat şi de aceea au fost transportate la spital”, a spus coordonatorul SMURD Bucureşti, Bogdan Opriţa.

Focul a cuprins circa 200 de metri pătraţi din clădirea care are destinaţia de cămin de bătrâni. Acesta s-a extins la două imobile din apropiere, respectiv la un service auto şi la o casă.

„Incendiul se manifesta violent la nivelul acoperisului, sunt degajări mari de fum. Având în vedere degajările foarte mari de fum, ISU recomandă cetăţenilor din vecinătatea incendiului să închidă uşile şi ferestrele, pentru a evita expunerea la fum”, conform reprezentanţilor Inspectoratului pentru Situaţii de Urgenţă (ISU) Bucureşti-Ilfov

Un incendiu puternic a izbucnit, sâmbătă dimineaţa, la un cămin de bătrâni din Capitală, pompierii acţionând pentru evacuarea persoanelor surprinse de deflagraţie, potrivit ISU Bucureşti-Ilfov.

Căminul de bătrâni are patru etaje şi este situat în zona Vitan din Capitală, pe Strada Păcală. Clădirea are regim de înălţime parter şi două etaje.

„Destinaţia clădirii este cămin de bătrâni, sunt persoane surprinse la interior”, conform sursei citate.

La faţa locului, acţionează ambulanţe SMURD, o autospecială transport victime multiple, autospeciale stingere, echipaje de descarcerare, autoscări şi detaşamentul special de salvatori.

„Incendiul se manifestă generalizat, la întreagă clădire. Prioritar se acţionează pentru evacuarea persoanelor surprinse de incendiu şi pentru localizarea incendiului”, conform ISU.